CELEX: C2006/022/18
Language: fi
Date: 2006-01-28 00:00:00
Title: Asia C-440/05: Euroopan yhteisöjen komission  8.12.2005  Euroopan unionin neuvostoa vastaan nostama kanne

28.1.2006   
            
            
               FI
            
            
               Euroopan unionin virallinen lehti
            
            
               C 22/10
            
         Euroopan yhteisöjen komission 8.12.2005 Euroopan unionin neuvostoa vastaan nostama kanne
   (Asia C-440/05)
   (2006/C 22/18)
   Oikeudenkäyntikieli: ranska
   Euroopan yhteisöjen komission on nostanut 8.12.2005 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamiehinä ovat W. Bogensberger ja R. Troosters, ja prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               —
            
            
               toteaa, että alusten aiheuttaman ympäristön pilaantumisen ehkäisemistä koskevan rikosoikeudellisen kehyksen vahvistamisesta 12 päivänä heinäkuuta 2005 tehty neuvoston puitepäätös 2005/667/YOS (1) on lainvastainen,
            
         
               —
            
            
               kumoaa mainitun päätöksen,
            
         
               —
            
            
               velvoittaa Euroopan unionin neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kun otetaan huomioon yhteisöjen tuomioistuimen 13.9.2005 asiassa C-176/03, komissio vastaan neuvosto, antamassaan tuomiossa (ei vielä julkaistu oikeustapauskokoelmassa) noudattama toiminnallinen lähestymistapa sekä se seikka, että puitepäätöksen 2005/667/YOS 1–10 artiklassa määrätyissä toimenpiteissä on kyse rangaistuksen luonteisista välttämättömistä toimenpiteistä tehokkuuden turvaamiseksi yhteisessä liikennepolitiikassa, sellaisena kuin sitä on kehitetty direktiivissä 2005/35/EY (2), komissio katsoo, että puitepäätöksellä ei sen jakamattomuuden vuoksi noudateta EU 47 artiklaa, ja näin ollen se on lainvastainen.
   
      (1)  EUVL L 255, 30.9.2005, s. 164.
   
      (2)  Alusten aiheuttamasta ympäristön pilaantumisesta ja säännösten rikkomisista määrättävistä seuraamuksista 7 päivänä syyskuuta 2005 annettu Euroopan parlamentin ja neuvoston direktiivi 2005/35/EY, EUVL L 255, 30.9.2005, s. 11.